съответните известия от административен характер, включително изискванията на ведомствата и процедурите при въвеждане на стоки, работното време и правилата за дейността на митническите учреждения на пристанищата и на граничните пунктове, както и данните на звената за контакт, към които да се отправят искания за информация;
 г)
 да насърчават сътрудничеството между операторите и съответните администрации посредством използването на безпристрастни и обществено достъпни процедури, като меморандуми за разбирателство, основани по-специално на тези, разпространени в рамките на СМО;
 д)
 да гарантират, че съответните им митнически и свързани с тях изисквания и процедури продължават да отговарят на законните потребности на търговските среди, следват най-добрите практики и ограничават търговията във възможно най-малка степен.
 Член 78
 Такси и разноски
 Страните забраняват административните такси с равностоен на митата и таксите за внос и износ ефект.
 По отношение на всички такси и разноски, без значение техния характер, наложени от митническите органи на всяка страна, включително такси и разноски за действия, предприети от друга инстанция в полза на тези органи, върху или във връзка с вноса или износа и без да се засягат съответните членове на глава 1 (Национално третиране и достъп на стоки до пазара) от дял IV от настоящото споразумение страните се споразумяват, че:
 а)
 могат да бъдат налагани такси и разноски единствено за услуги, предоставени извън предвиденото за това време и на места, различни от тези, посочени в митническите разпоредби, по искане на декларатора във връзка с вноса или износа, или за всяка формалност, необходима за извършване на вноса или износа;
 б)
 таксите и разноските не надвишават разходите за предоставените услуги;
 в)
 в) таксите и разноските не се изчисляват на адвалорна основа;
 г)
 информацията относно таксите и разноските се публикува. Тази информация съдържа основанието за налагането на таксата или разноската за предоставената услуга, отговорния орган, таксите и разноските, които следва да бъдат приложени, както и обяснение къде и как следва да бъде извършено плащането.
 Информацията относно таксите и разноските се публикува чрез официално предназначено за тази цел средство, а в случаите, в които това е изпълнимо и възможно, на официален уебсайт;
 д)
 нови или изменени такси и разноски не се налагат, докато не бъде публикувана и предоставена информацията за тях.
 Член 79
 Митническо остойностяване
 1. Със Споразумението за прилагане на член VII от ГАТТ от 1994 г., което се съдържа в приложение 1А към Споразумението за СТО, включително всички последващи изменения, се урежда митническото остойностяване на стоките, които са предмет на търговия между страните. Следователно неговите разпоредби са включени и са част от настоящото споразумение. Не се използват минимални митнически стойности.
 2. Страните си сътрудничат с цел постигане на общ подход към въпросите, свързани с митническото остойностяване.
 Член 80
 Митническо сътрудничество
 Страните засилват сътрудничеството си, за да гарантират изпълнението на целите на настоящата глава, като постигат разумен баланс между опростяване и улесняване и ефективен контрол и сигурност. За тази цел страните ще използват, когато е целесъобразно, практическите насоки на ЕО за митниците (EC Customs Blueprints), като средство за сравнителен анализ.
 С цел осигуряване на спазването на разпоредбите на настоящата глава страните, inter alia:
 а)
 обменят информация